***RAPORT***

 ***PRIVIND RESPECTAREA LEGISLAŢIEI ÎN DOMENIUL RELAŢIILOR DE MUNCĂ CU***

 ***PRIVIRE LA REDUCEREA CONTINUĂ A MUNCII NEDECLARATE ÎN ANUL 2021***

 ***LA NIVELUL JUDEŢULUI BUZĂU***

***Activitatea Inspectoratului Teritorial de Muncă Buzău*** în domeniul relaţiilor de muncă s-a axat în ***anul 2021 pe realizarea obiectivelor din*** ***Programul propriu de acţiuni întocmit în baza „Programului cadru de acţiuni pentru anul 2021 al Inspecţiei Muncii“ şi al “Panului de acţiuni pentru anul 2021 pentru realizarea în judeţul Buzău a obiectivelor cuprinse în programul de guvernare ”.***

Pentru realizarea obiectivelor stabilite Inspectoratul Teritorial de Muncă Buzău, în domeniul relaţiilor de muncă, în anul 2021 a desfăşurat acţiuni de control tip campanie, tematice şi de fond, cu caracter preventiv, la toate categoriile de angajatori.

În acţiunile de control, indiferent de tipul controlului s-au verificat:

* Îndeplinirea cerinţelor legale privind încadrarea în muncă;
* Legalitatea clauzelor stipulate în contractele individuale de muncă, respectiv executarea acestora;
* Modul de executare a contractelor individuale de muncă, timpul de muncă şi de odihnă, precum şi drepturile salariale acordate.

Precizăm că în timpul acţiunilor de control, are loc o informare permanentă a angajatorilor cu privire la obligaţiile ce le revin în domeniul relaţiilor de muncă şi în special cu privire la consecinţele sociale ale practicării muncii nedeclarate.

Desfăşurarea normală a raportului de muncă şi apărarea intereselor salariatului, în domeniul relaţiilor de muncă, au impus ca, obiectiv prioritar în **Programul Cadru de Acţiuni al Inspectoratului Teritorial de Muncă Buzău pentru anul 2021**, **reducerea continuă a muncii nedeclarate.**

 ***Munca nedeclarată*** a devenit, prin consecinţele sale sociale şi economice, un fenomen extrem de nociv pentru economia românească.

Expresiile uzitate pentru ***munca nedeclarată sunt munca “la negru”*** sau **„munca la gri”** ***şi reprezintă o activitate profitabilă desfăşurată în afara cadrului legal reglementat.***

***Munca nedeclarată nu este evidenţiată scriptic, fiscalizată, protejată, asigurată sau asistată social, lucrătorul fiind la discreţia celui în folosul căruia prestează munca.***

**Munca la negru implică de cele mai multe ori consimţământul angajatorului, cât şi al angajatului,respectiv complicitatea celor două părți ale raporturlui de muncă.**

Potrivit Codului Muncii, **muncă nedeclarată îmbracă următoarele forme:**

* **Primirea la muncă a unei persoane fără încheierea contractului individual de muncă în forma scrisă, cel târziu în ziua anterioară începerii activității;**
* **Primirea la muncă a unei persoane fără transmiterea raportului de muncă în registrul general de evidență a salariaților cel târziu în ziua anterioară începerii activității;**
* **Primirea la muncă a unui salariat în perioada în care acesta are contractul individual de muncă suspendat;**
* **Primirea la muncă a unui salariat în afara programului de lucru stabilit în cadrul contractelor individuale de muncă cu timp parțial.**

 ***Consecintele muncii nedeclarate sunt:***

* persoana care prestează muncă fără forme legale este lipsită de protecţie socială :
* lipsa drepturilor conferite de un contract de muncă, cum ar fi concediu remunerat și concediu medical
* lipsa dreptului la pensie ăi la indemnizație pentru șomaj
* persoana care pesteaza muncă nedeclarată nu are siguranța plății pentru munca prestată
* condiții precare de muncă pentru lucrători și riscurile pe care acestea le implicș pentru sănătatea lucrătorilor
* angajatorul este lipsit de posibilitatea legală de a responsabiliza pe lucrător pentru eventualele pagube produse de acesta
* fondurile sociale şi bugetul de stat sunt păgubite prin sustragerea de la plata impozitelor şi a contribuţiilor sociale.

***În sprijinul identificării și combaterii muncii nedeclate, au fost intensificate acțiunile de control pentru diminuarea acestui fenomen și a fost elaborată Procedura privind repetarea actului de control la angajatorii la care au fost depistate cazuri grave de muncă nedeclarată.***

Principale categorii de persoane depistate că lucrează fără forme legale de angajare sunt:

* persoane cu nivel de educaţie scăzut;
* persoane fără calificare profesională sau care au calificare redusă;
* şomerii sau beneficiari ai venitului minim garantat care nu doresc să-şi piardă beneficiile şi ajutoarele sociale;
* tinerii care de cele mai multe ori nu au experienţa necesară şi care nu conştientizează importanţa contribuţiei la fondurile de asigurări sociale;
* persoanele lipsite de venituri sau cu venituri reduse;
* persoanele care doresc să-şi suplimenteze veniturile, prin practicarea "muncii la gri" care poate fi definită ca acea formă de prestare a activităţii în care salariatul încasează o parte a drepturilor salariale fără ca asupra acestora să se manifeste politica fiscală a statului;
* pensionarii;

***În consecinţă, muncind în afara cadrului legal angajatul suportă de unul singur toate riscurile şi consecinţele negative ale acestei opţiuni pe piaţa muncii.***

***SITUAŢIA***

 ***ACŢIUNILOR DE CONTROL ÎN DOMENIUL RELAŢIILOR DE MUNCĂ***

**În** **anul 2021**, inspectorii de muncă în domeniul relaţilor de muncă :

* **au controlat** :

|  |  |  |  |
| --- | --- | --- | --- |
| **Nr. crt.** | **Specificaţie** | **AN****2020** | **AN****2021** |
| 1 | Număr agenţi economici controlaţi | **1174** | **1122** |

* **au aplicat sancțiuni** pentru nerespectarea prevederilor legale în vigoare în domeniul stabilirii relaţiilor de muncă şi au fost dispuse măsuri obligatorii cu termene de intrare în legalitate

|  |  |  |  |
| --- | --- | --- | --- |
| **Nr. crt.** | **Specificaţie** | **AN****2020** | **AN****2021** |
| 1 | Număr agenţi economici sancţionaţi (fig.1) | **215** | **142** |
| 2 | Număr sancţiuni contravenţionale aplicate agenţilor economici (fig.2) | **277** | **179** |
| 3 | d.c. număr amenzi contravenţionale (fig.2) | **123** | **74** |
| 4 |  valoare amenzi contravenţionale – lei (fig.3) | **1.848.100** | **1.269.700** |
| 5 |  Avertismente (fig.2) | **154** | **105** |
| 6 | Măsuri obligatorii de intrare în legalitate (fig.4) | **2959** | **2666** |

 (fig.1)

 (fig.2)

 fig. (3)

 fig.(4)

* **au sancționat angajatori**i la care au identificat muncă nedeclarată:

|  |  |  |  |
| --- | --- | --- | --- |
| **Nr. crt.** | **Specificaţie** | **AN** **2020** | **AN****2021** |
| 1 | **Număr angajatori depistaţi că desfăşoară muncă nedeclarată – TOTAL** | **67** | **62** |
| 2 | d.c. Număr angajatori care nu au încheiat  contracte individuale de muncă | **39** | **32** |
| 3 |  Număr angajatori care nu au transmis contractul individual de muncă în registrul  general de evidenţă al salariaţilor cel târziu în  ziua anterioară începerii activităţii | **23** | **26** |
| 4 |  Număr angajatori care au primit la muncă  salariaţi în perioada în care aceştia au  contractul individual de muncă suspendat | **4** | **1** |
| 5 |  Număr angajatori care au primit la muncă  salariaţi în afara programului de lucru stabilit  în cadrul contractelor individuale cu timp  parţial | **1** | **3** |
| 6 | **Număr persoane depistate că desfăşoară muncă nedeclarată – TOTAL** | **106** | **93** |
| 7 | d.c. Număr persoane depistate că lucrează fără  încheierea contractului individual de muncă în  formă scrisă | **68** | **50** |
| 8 |  Număr persoane primite la muncă fără  transmiterea elementelor contractului  individual de muncă în registrul general de  evidenţă asalariaţilor | **29** | **39** |
| 9 |  Numar persoane depistate la lucru in perioada in care acestia au contractul individual de  munca suspendat | **8** | **1** |
| 10 |  Numar persoane depistate ca lucrau in afara  programului de lucru stabilit in cadrul  contractului individual de munca cu timp  partial | **1** | **3** |
| 11 | **Valoare amenzi contravenţionale pentru muncă nedeclarată – lei** | **1.680.000** | **1.195.000** |
| 12 | **Valoare amenzi aplicate pentru alte****neconformităţi – lei (muncă suplimentară, repaus săptămânal, control medical la angajare, negarantare în plată salariul minim/economie** | **168.100** | **74.700** |
| 13 | **Total valoare amenzi aplicate în domeniul relaţiilor de muncă** | **1.848.100** | **1.269.700** |

**Din analiza datelor de mai sus, se constată că în anul 2021 incidența muncii ndeclarate a scăzut comparativ cu anul 2020. Precizăm că munca nedeclarată se manifestă cu preponderenţă în următoarele sectoare de activitate:** construcţii, transporturi, prestări de servicii, comerţul organizat şi neorganizat (stradal, în pieţe, târguri), confecţii, protecţie şi pază, alimentaţie publică, panificaţie, în sectoare greu accesibile cum sunt agricultura şi exploatările forestiere.

**In anul 2021,** **urmare contextului epidemiologic generat de SARS-CoV-2 și a măsurilor luate de guvern pentru sprijinirea salariaților și a angajatorilor în combaterea** **și limitarea efectelor crizei COVID-19**, s-au derulat acțiuni de control tematice care au avut drept obiectiv verificarea modului în care angajatorii cu mai mult de 50 de salariați au aplicat prevederile legale privind munca la domiciliu, telemunca şi decalarea programului de lucru .

Vă informăm că Inspectoratul Teritorial de Muncă Buzău primeşte în continuare multe sesizări din partea angajaţilor nemulţumiţi de condiţiile în care muncesc şi de felul în care sunt trataţi de angajatori. **În** **anul 2021** la Inspectoratul Teritorial de Muncă Buzău s-au înregistrat un număr de **372 petiţii** care semnalau nereguli ***în domeniul relaţiilor de muncă***. Petiţiile au fost soluţionate în termenele legale prevăzute de art.8 şi 9 din O.G. nr.27/2002 cu modificările şi completările ulterioare. Cele mai frecvente aspecte sesizate au fost cele referitoare la munca munca fără forme legale, drepturi bănești neacordate,încălcări ale prevederilor privind timpul de muncă si de odihnă.

Pentru nerespectarea dispoziţiilor legislaţiei muncii, inspectorii de muncă au dispus măsuri obligatorii de intrare în legalitate şi au aplicat sancţiuni contravenţionale în funcţie de gravitatea faptelor constatate.

Ca urmare a sesizărilor înregistrate la inspectorat s-a constatat că unele dintre acestea nu erau întemeiate, entitătile supuse controlului desfăşurându-şi activitatea cu respectarea prevederilor legale în vigoare.

Inspectoratul Teritorial de Muncă Buzău a desfăşurat în anul 2021 o serie de activităţi preventive, în cadrul "***Acţiunii de informare şi conştientizare cu privire la transformarea muncii nedeclarate în muncă declarată",*** organizată la nivel naţional de Inspecţia Muncii. Acţiunea şi-a propus creşterea gradului de conştientizare a entităţilor care au calitatea de angajator şi folosesc forţă de muncă fără respectarea prevederilor legale, respectiv a persoanelor care desfăşoară activitate fără a avea încheiat contract individual de muncă, raportat la consecinţele sociale şi economice pe care le produce munca nedeclarată, precum şi clarificarea unor aspecte privind modul de interpretare şi de aplicare a unor prevederi legale din domeniul relaţiilor de muncă.

Atât la sediul Inspectoratului Teritorial de Muncă Buzău, cât şi la punctele de lucru ale inspectoratului, inspectorii de muncă au acordat consultanţă angajatorilor interesaţi de TRANSFORMAREA MUNCII NEDECLARATE ÎN MUNCĂ DECLARATĂ, în contextul reglementărilor privind definirea, prevenirea şi sancţionarea muncii nedeclarate.

 Urmare a ***PLANULUI COMUN DE ACŢIUNE privind reducerea incidenţei muncii nedeclarate,*** vă informăm că în această perioadă **am avut un sprijin deosebit** în derularea acţiunilor de depistare a muncii nedeclarate atât din partea **Inspectoratului de Jandarmi al Judeţului Buzău cât şi al lucrătorilor din cadrul Inspectoratului Judeţean de Poliţie al Judeţului Buzău.**

***Principalele dificultăţi întâmpinate de inspectorii de muncă*** în timpul controalelor efectuate constau în:

* lipsa de cooperare cu inspectorii de muncă a persoanelor care prestează munca în beneficiul angajatorilor (părăsire loc de muncă, refuzul completării fişelor de identificare -tip ale Inspecţiei Muncii, prezentare de date eronate, identitate falsă);
* adresarea de injurii şi ameninţări inspectorilor de muncă de către cei aflaţi la lucru;
* nemulţumirea angajatorilor referitoare la întreruperea activităţii pe durata derulării controlului;
* angajatorii impun desfaşurarea controlului numai în prezenţa lor, contrar prevederilor Legii nr.108/1999 republicată şi modificată;
* atitudine agresivă a angajatorilor faţă de inspectorii de muncă.

**În consecinţă, Inspectoratul Teritorial de Muncă Buzău, în vederea identificării şi combaterii muncii nedeclarate, va declanşa noi acţiuni de control, menite să conducă la diminuarea consecinţelor juridice, sociale şi economice ce decurg din fenomenul “muncii nedeclarate”.**

Inspector Şef,

Psh.Cecilia Manolescu

 Inspector Șef Adjunct Relații de Muncă,

 Bogdan Chitacu